C 88/20

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 88/08)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Var”

PGI-FR-A1145-AM01

Tiedonannon päivämäärä: 25. marraskuuta 2019

HYVÄKSYTYN MUUTOKSEN KUVAUS JA PERUSTELUT

1. Tuotteiden aistinvarainen kuvaus

Suojatun maantieteellisen merkinnän (SMM) ”Var” tuote-eritelmää on täydennetty I luvun 3.3 kohdassa tuotteiden aistinvaraisten ominaisuuksien tarkentamiseksi kunkin viiniluokan ja värin osalta.

Tarkennukset on sisällytetty myös yhtenäiseen asiakirjaan kohdassa ”Viinin (viinien) kuvaus”.

2. Maantieteellinen alue

Eritelmän I luvun 4.1 kohdassa olevaa maantieteellisen alueen kuvaus on saatettu muodollisesti ajan tasalle.

Viittausta geokoodiin eli kansalliseen viiteasiakirjaan, jossa luetellaan kunkin departementin kunnat, on tarkennettu vuosiluvulla lueteltaessa kunkin täydentävän maantieteellisen merkinnän muodostavat kunnat. Kyseessä on vuoden 2018 geokoodi. Joitain kuntien nimiä on oikaistu, mutta maantieteellisen alueen koostumus ei muutu.

Tämä muutos ei vaikuta yhtenäiseen asiakirjaan.

3. Viiniköynnöslajikkeet

Eritelmän I luvun 5 kohdassa suojattuun maantieteelliseen merkintään ”Var” kuuluvien viinien tuotantoa varten määriteltyä viiniköynnöspopulaatiota täydennetään seuraavilla yhdeksällä lajikkeella:

”artaban N, floreal B, monarch N, muscaris B, prior N, solaris B, soreli B, souvignier gris B, vidoc N ja voltis B”.

Näitä lajikkeita kutsutaan kuivuutta ja sienitauteja kestäviksi lajikkeiksi. Niiden ansiosta kasvinsuojeluaineita voidaan käyttää vähemmän, ja ne vastaavat SMM:n tuotannossa käytettyjä lajikkeita. Ne eivät muuta SMM:n viinien ominaisuuksia.

Näiden lajikkeiden sisällyttäminen viiniköynnöspopulaatioon vaikuttaa yhtenäiseen asiakirjaan.

4. Yhteys maantieteelliseen alueeseen – tuotteen erityisyys

Poistetaan eritelmän I luvun 7.2 kohdan 9 alakohdasta seuraava virke:

”Asetuksen nykytilassa näitä ”kuplivia” tuotteita ei voida pitää kaupan maantieteellisellä merkinnällä varustettuina, mikä vaikuttaa kiistatta niiden arvoon erityisesti pakallisilla markkinoilla, jotka ovat hallitsevassa asemassa suojatulla maantieteellisellä merkinnällä varustettujen viinien osalta Varissa.”

Virke on poistettu, koska se on menettänyt merkityksensä suojatun maantieteellisen merkinnän ”Var” saaneiden laatukuohuviinien hyväksymisen jälkeen.

Virkkeen poistamisella eritelmästä ei ole vaikutusta yhtenäiseen asiakirjaan.

5. Toimivaltaisen valvontaviranomaisen yhteystiedot

Eritelmän II luvussa toimivaltaisen valvontaviranomaisen eli maatalouselintarviketuotteiden kansallisen komitean (Institut national de l’origine et de la qualité, INAO) yhteystiedot on oikaistu, mutta ne eivät aiheuta muutoksia.

Osoiteoikaisut on siirretty myös yhtenäiseen asiakirjaan.

YHTENÄINEN ASIAKIRJA

1. Tuotteen nimi

Var

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Kuohumattomat puna-, rosee- ja valkoviinit

Suojattu maantieteellinen merkintä ”Var” on varattu kuohumattomille viineille ja laatukuohuviineille, jotka ovat väriltään puna-, rosee- ja valkoviinejä.

Viineissä, joiden käymiskykyisten sokerien (glukoosi ja fruktoosi) pitoisuus on vähintään 45 grammaa litraa kohden, haihtuvien happojen pitoisuus on vahvistettu kulutusministerin ja maatalousministerin yhteisellä päätöksellä.

Kuohumattomien viinien todellinen alkoholipitoisuus (raja-arvo) (vain kuohuviini), kokonaisalkoholipitoisuus, kokonaishappopitoisuus, haihtuvien happojen pitoisuus, kokonaisalkoholipitoisuus ja hiilidioksidi (vain kuohuviineissä) ovat unionin sääntelyn mukaisia.

Roseeviinit (70 prosenttia tuotannosta) ovat yleensä vaaleanvärisiä. Niiden keskeiset ominaispiirteet ovat eloisuus ja hedelmäisyys, jotka tietysti vaihtelevat viiniköynnöslajikkeiden ja käytettyjen viininvalmistustekniikoiden mukaan.

Punaviinit ovat yleensä täyteläisiä, rakenteeltaan moitteettomia, väkevöidymmillä viineillä joskus runsaita. Niiden väri vaihtelee syvän rubiininpunaisesta granaatinpunaiseen, ja siinä näkyy violetin häivähdyksiä.

Valkoviineissä yhdistyvät hienostuneisuus, hedelmäisyys ja eloisuus. Niiden väri on vaaleankeltainen, ja siinä näkyy vihreitä tai säihkyvän kirkkaita kultaisia häivähdyksiä.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 9 Vähimmäishappopitoisuus Enimmäishappopitoisuus (milliekvivalenttia/litra) Kokonaisrikkidioksidipitoisuus enintään (mg/litra)

Puna-, rosee- ja valkolaatukuohuviinit

Kuplivilla viineillä on samat sävyt ja samat aistinvaraiset ominaisuudet kuin kuohumattomilla viineilläkin, joskin niissä on enemmän tuoreutta, hienostuneisuutta ja aromaattista pysyvyyttä, mitä pienet ja hienostuneet kuplat entisestään korostavat.

Laatukuohuviinien todellinen alkoholipitoisuus (raja-arvo), kokonaisalkoholipitoisuus, kokonaishappopitoisuus, haihtuvien happojen pitoisuus, kokonaisalkoholipitoisuus ja hiilidioksidi (pelkästään kuohuviineissä) ovat unionin sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus Enimmäishappopitoisuus (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Viininvalmistusmenetelmien on oltava yhteisön tasolla sekä maaseutua ja kalastusta koskevassa Ranskan laissa (Code rural et de la pêche maritime) asetettujen velvoitteiden mukaisia.

b. Enimmäistuotokset

120 hehtolitraa/ha

6. Rajattu maantieteellinen alue

Suojatulla maantieteellisellä merkinnällä ”Var” varustettujen viinien viinirypäleiden sadonkorjuu, viiniytys ja viinin valmistus tapahtuvat Varin departementin kaikissa kunnissa.

7. Pääasialliset rypälelajikkeet

Gewürztraminer Rs

Goldriesling B

Gouget N

Sciaccarello N

Segalin N

Seinoir N

Select B

Semebat N

Sémillon B

Servanin N

Sylvaner B

Syrah N - Shiraz

Tannat N

Tempranillo N

Téoulier N

Terret blanc B

Terret gris G

Terret noir N

Tibouren N

Tourbat B

Tressot N

Ugni blanc B

Valdiguié N

Varousset N

Velteliner rouge précoce Rs

Verdesse B

Vermentino B - Rolle

Villard blanc B

Villard noir N

Mauzac rose Rs

Mayorquin B

Melon B

Mérille N

Merlot blanc B

Merlot N

Meslier Saint-François B - Gros Meslier

Meunier N

Milgranet N

Molette B

Mollard N

Mondeuse blanche B

Mondeuse N

Monerac N

Montils B

Morrastel N - Minustellu, Graciano

Mourvaison N

Mourvèdre N - Monastrell

Mouyssaguès

Müller-Thurgau B

Muresconu N - Morescono

Muscadelle B

Muscardin N

Muscat à petits grains blancs B - Muscat, Moscato

Muscat à petits grains rouges Rg - Muscat, Moscato

Muscat à petits grains roses Rs - Muscat, Moscato

Muscat cendré B - Muscat, Moscato

Viognier B

Artaban N

Floreal B

Monarch N

Muscaris B

Prior N

Solaris B

Souvignier gris Rs

Vidoc N

Voltis B

Portugais bleu N

Précoce Bousquet B

Précoce de Malingre B

Prunelard N

Raffiat de Moncade B

Riesling B

Riminèse B

Rivairenc blanc B - Aspiran blanc

Rivairenc gris G - Aspiran gris

Rivairenc N - Aspiran noir

Rosé du Var Rs

Roublot B

Roussanne B

Roussette d’Ayze B

Sacy B

Saint Côme B

Saint-Macaire N

Saint-Pierre doré B

Sauvignon B - Sauvignon blanc

Sauvignon gris G - Fié gris

Carignan blanc B

Carignan N

Carmenère N

Castets N

César N

Chardonnay B

Chasan B

Chatus N

Chenanson N

Chenin B

Cinsaut N - Cinsault

Clairette B

Clairette rose Rs

Clarin B

Claverie B

Codivarta B

Colombard B

Corbeau N - Douce noire

Cot N - Malbec

Couderc noir N

Counoise N

Courbu B - Gros Courbu

Courbu noir N

Couston N

Crouchen B - Cruchen

Duras N

Alicante Henri Bouschet N

Aligoté B

Alphonse Lavallée N

Altesse B

Aramon blanc B

Aramon gris G

Aramon N

Aranel B

Arbane B

Arinarnoa N

Arriloba B

Arrouya N

Aubin B

Aubin vert B

Graisse B

Gramon N

Grassen N - Grassenc

Grenache blanc B

Grenache gris G

Grenache N

Gringet B

Grolleau gris G

Grolleau N

Gros Manseng B

Gros vert B

Joubertin

Jurançon blanc B

Jurançon noir N - Dame noire

Knipperlé B

Lauzet B

Liliorila B

Listan B - Palomino

Lledoner pelut N

Macabeu B - Macabeo

Mancin N

Manseng noir N

Maréchal Foch N

Marsanne B

Marselan N

Mauzac B

Aubun N - Murescola

Auxerrois B

Bachet N

Barbaroux Rs

Baroque B

Béclan N - Petit Béclan

Béquignol N

Biancu Gentile B

Blanc Dame B

Bouchalès N

Bouillet N

Bouquettraube B

Bourboulenc B - Doucillon blanc

Brachet N - Braquet

Brun argenté N - Vaccarèse

Cabernet franc N

Cabernet-Sauvignon N

Caladoc N

Calitor N

Camaralet B

Carcajolo blanc B

Carcajolo N

Muscat d’Alexandrie B - Muscat, Moscato

Muscat de Hambourg N - Muscat, Moscato

Muscat Ottonel B - Muscat, Moscato

Négret de Banhars N

Négrette N

Nielluccio N - Nielluciu

Noir Fleurien N

Oberlin noir N

Ondenc B

Orbois B

Pagadebiti B

Pascal B

Perdea B

Persan N

Petit Courbu B

Petit Manseng B

Petit Meslier B

Petit Verdot N

Picardan B - Araignan

Pineau d’Aunis N

Pinot gris G

Piquepoul blanc B

Piquepoul gris G

Piquepoul noir N

Plant de Brunel N

Plant droit N - Espanenc

Portan N

Durif N

Egiodola N

Ekigaïna N

Elbling B

Etraire de la Dui N

Fer N - Fer Servadou, Braucol, Mansois, Pinenc

Feunate N

Folignan B

Folle blanche B

Fuella nera N

Furmint B

Gamaret

Gamay de Bouze N

Pinot blanc B

Soreli B

Gamay N

Gascon N

Genovèse B

8. Yhteyden/yhteyksien kuvaus

Maantieteellisen alueen erityisyys

Var on yksi Provence-Alpes-Côte d’Azurin alueella Kaakkois-Ranskassa sijaitsevista departementeista. Se on saanut nimensä Varin rannikkojoesta, joka muodosti aikoinaan sen itärajan. Lännessä se rajoittuu Bouches-du-Rhônen departementtiin, pohjoisessa Alpes-de-Haute-Provencen departementtiin, idässä Alpes-Maritimesin departementtiin ja etelässä Välimereen.

Maantieteellisen alueen monimuotoisessa maisemassa on kaksi geologisesti erilaista osaa: Toulon–Draguignan-akselin länsipuolella sijaitseva kalkkipitoinen osa ja idässä sijaitseva kiteinen osa.

Näihin kahteen erilliseen geologiseen kokonaisuuteen liittyy kahdenlainen Välimeren alueelle ominainen kasvillisuus: kalkkipitoisella maaperällä kasvaa aropensaikkoa ja kiteisemmässä maaperässä tiheikköä ja metsää (mäntyjä ja tammia). Kumpikaan kasvisto ei tuota paljonkaan humusta. Varin maaperä on yleensä köyhää, hyvin vettä läpäisevää mutta eroosioherkkää. Tällainen maasto on suotuisaa viiniköynnöksen kehitykselle. Roomalaiset eivät olleet väärässä tuodessaan viiniköynnöksen mukanaan 2 600 vuotta sitten kehittäessään Provincia Romanaa (nykyinen Provence).

Yksi Varin ilmaston pääpiirteistä on auringonpaiste. Varin departementissa vallitsee Välimeren ilmasto, jolle ovat ominaisia kuumat ja kuivat kesät sekä leudot talvet: vuodessa on kaksi sadekautta, syksyllä ja keväällä. Nämä olosuhteet edistävät viiniköynnösten viljelyä, ja hyvin usein merkitykselliset lämpötilanvaihtelut johtavat puna- ja roseeviinien viiniyttämiseen tarkoitettujen lohkojen tunnistamiseen.

Alueella vallitseva tuuli on Mistral (pohjoistuuli). Talvella se on jäätävä ylitettyään Alppien lumiset alueet, mutta kesällä se tuo jonkin verran viilennystä. Viininviljelijät arvostavat aika ajoin navakankin tuulen olennaista erityispiirrettä: se suojaa viiniköynnöksiä liialta ilmankosteudelta ja kosteuden aiheuttamalta sienitautien paineelta (viinilehtihome).

Tuotteen erityisyys

Perustamisestaan lähtien suojatun maantieteellisen merkinnän ”Var” (Vin de Pays du Var) tuotanto on kasvanut kasvamistaan ja vakiintunut 2000-luvun alussa noin 230 000 hehtolitraan.

Tuotanto keskittyy pääasiassa roseeviineihin (keskimäärin 70 prosenttia), jotka valmistetaan pääasiassa sekoittamalla.

Vaikka paikalliset lajikkeet, kuten värillisten viinien yhteydessä grenache N, cinsault N, carignan N, syrah N ja mourvèdre N ja valkoviinien yhteydessä vermentino B ja ugni blanc B, ovat edelleen vahvassa asemassa, on myönnettävä, että yhteisön rakenneuudistustuen ansiosta muiden Ranskan viinialueiden identiteettiin kuuluvien lajikkeiden, kuten cabernet-sauvignon N, merlot N, chardonnay B, ja vähemmässä määrin lajikkeen viognier B avulla on pystytty valikoiman laajentuessa monipuolistamaan viinien ilmiasua ja erityisesti vakiinnuttamaan ja jopa kehittämään laadukkaiden roseeviinien tuotantoa.

Useimpien roseeviinien ominaispiirteisiin kuuluva hyvin hennon vaaleanpunainen väri johtuu todella hyvin hallitusta suorapuristuksesta, jossa kokonaiset tai peratut tertut puristetaan usein paineilmatoimisten puristimien avulla, jotta kirkas rypälemehu saadaan välittömästi käymään matalassa lämpötilassa. Näin saadut viinit ovat eloisia, hedelmäisiä ja väriltään hennon vaaleanpunaisia.

Muitakin teknisiä menetelmiä käytetään, kuten punaviinin käymisastiasta valuttamista, maserointia kosketuksessa kuoriin tai ennen cuvéen valmistusta (korjatun sadon lämpötila pidetään matalana 8–24 tunnin ajan ennen puristusta), ja näin valmistettujen roseeviinien väri on voimakkaampi ja rakenne vahvempi.

Punaviinit (joiden osuus on noin 20 prosenttia haetuista määristä) ovat usein vahvoja, täyteläisiä ja tanniineiltaan tasapainoisia ja valmistettuja kolmikannasta grenache N, syrah N ja cabernet-sauvignon N, joihin sekoitetaan varsin usein lajikkeita merlot N ja cinsault N.

Valkoviinien tuotanto on pienimuotoisempaa (10 prosenttia haetuista määristä) mutta ne ilahduttavat rypälelajikeviinien (rolle B tai vermentino B, viognier B ja chardonnay B) ystävien ohella muitakin kuluttajia hienostuneiden ja eloisien sekoiteviinien muodossa.

Asianomaisella tuotantoalueella valmistetaan myös laatukuohuviinejä. Kuplivien viinien valmistus ei ole Provencessa uutta. Tämän perinteisen tuotannon osuus on noin miljoona pulloa vuodessa, ja sitä harjoittaa viitisenkymmentä toimijaa (tuottajaa, valmistajaa, markkinoille saattajaa). Muutamat osuustoiminnalliset viininvalmistamot tai valmistajat, kuten ”Tête Noire”, yrittivät jo 1900-luvun alussa nostaa Provencessa tuotettujen laatukuohuviinien arvoa.

Yksi suojatun maantieteellisen merkinnän Var effervescente pääominaisuuksista on se, että se valmistetaan paikallisista lajikkeista ja tarjotaan myyntiin pääosin roseeviininä, joka on alueen suurin tuotettu kuohumaton viini.

Suojattu maantieteellinen merkintä ”Var” leimaa kuohumattomia viinejä, jotka yhdistetään aistinvaraisilta profiileiltaan suhteellisen samankaltaisiin kuohuviineihin. Kuplivat roseeviinit ovat näet maultaan erittäin hedelmäisiä ja kukkaisia ja miellyttävän pyöreitä, mikä tuo eittämättä mieleen kuohumattomat roseeviinit.

Juuri nämä aistinvaraiset ominaisuudet (kukkaisuus ja hedelmäisyys yhdistyneinä miellyttävään pyöreyteen) erottavat Varissa tuotetun kuplivat viini muilla Ranskan alueilla tuotetuista viineistä.

Syy-seuraussuhde maantieteellisen alueen erityisluonteen ja tuotteen erityisluonteen välillä

Var tarjoaa kiistattomia mahdollisuuksia matkailuun ilmaston laadun, maisemien monimuotoisuuden, meren, historiallisen ja kulttuuriperinnön rikkauden sekä käsiteollisuuden ja perinteiden ansiosta. Näiden valttien avulla departementti on kehittänyt matkailuun liittyvää vahvaa taloudellista toimintaa.

Tämän huomattavan vetovoiman ansiosta alueella käy yli 14 miljoonaa matkailijaa vuodessa. Nämä useimmiten seudulle uskolliset matkailijat ovat oppineet tai oppivat nauttimaan Provencen ruokalajeista ja maataloustuotteista, kuten Varin viineistä, riippumatta siitä, onko ne rekisteröity tarkistettuna alkuperänimityksenä tai suojattuna maantieteellisenä merkintänä.

Suojatun maantieteellisen merkinnän ”Var” maine on aiemman sääntelyn mukaisen ”Vin de Pays” -maaviiniaseman vahvistamisesta lähtien kasvattanut mainettaan suurelta osin alueen matkailutoiminnan ansiosta, mistä on osoituksena alueen roseeviinien voimakas paikallinen kysyntä. Kuluttajat osaavat arvostaa tarjottavien viinien laadukasta valikoimaa ja antaa sille tunnustusta.

On yhtä huomionarvoista, että tuottajat ovat pysyneet valppaina ja kehittyneet maaviiniensä valmistuksessa seuraillen jatkuvasti kuluttajien makua (esimerkkinä roseeviinien väri).

Tämä tahtotila tuotti tulosta 2000-luvun alussa, kun Varin alueen ammattilaiset osallistuivat roseeviiniin keskittyvän kansallisen tutkimus- ja kokeilukeskuksen perustamiseen (Varin Vidaubanissa). Tähän mennessä on julkistettu ensimmäisiä tutkimuksia (muun muassa roseeviinin värisävyistä), jotka edistävät toiminnallisesti roseeviinien laatua. Lisäksi alalla on investoitu voimakkaasti roseeviinien viiniyttämisen täydelliseen hallintaan tarvittavien välineiden kehittämiseen. Erityisesti roseeviineihin liittyvän tekniikan hallinta ja tuottajien taitotieto hyödyttävät luonnollisesti tarkistetulla alkuperänimityksellä varustettujen viinien tuotantoa, mutta ne heijastuvat erottamattomasti suojatulla maantieteellisellä merkinnällä varustettujen viinien tuotantoprosesseihin.

Lisäksi on muistettava, että Varin viinialueen sijainti suurten alueellisten kaupunkikeskusten ja rantalomakohteiden lähellä on onnenpotku tuottajille, jotka pystyvät hyödyntämään omaa tarjoomaansa pakkaamalla sen tilallaan. Määristä noin 50 prosenttia myydään suoramyynnissä (pulloissa tai hanapakkauksissa), ja pelkästään pienistä viinikellareista tapahtuvan suoramyynnin osuus voi olla peräti 30 prosenttia.

Var sijaitsee Provencessa, jonka tunnettuus alueena on hyvä. Mielikuva viiniä tuottavasta Provencesta perustuu vahvasti korkealaatuisten roseeviinien tuotantoon – onhan se johtava roseen tuotantoalue maailmassa – ja on täysin vakiintunut ja vahvistettu spontaania tunnettuutta mittaavissa kyselyissä (lähde: tutkimustoimisto Wine Intelligence Vinitrac – marraskuu 2009).

Roseeviinien tuotantoon voimakkaasti ankkuroitunut tunnettuus ja taitotieto heijastuvat tietysti myös samojen henkilöiden departementin viinialueella samassa maantieteellisessä ympäristössä valmistamiin punaviineihin, valkoviineihin ja kuohuviineihin.

Roseeviinien menestys on johtanut jo nyt kiistatta muiden departementissa tuotettujen viinien laatuun ja maineeseen.

9. Olennaiset lisäedellytykset (pakkaaminen, merkinnät, muut vaatimukset)

Merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Suojattua maantieteellistä merkintää ”Var” voidaan täydentää:

yhden tai useamman viiniköynnöslajikkeen nimellä,

merkinnällä ”varhainen” tai ”uusi”. Merkinnät ”varhainen” tai ”uusi” on varattu kuohumattomille viineille.

Suojattua maantieteellistä merkintää ”Var” voidaan täydentää seuraavien pienempien maantieteellisten yksiköiden nimillä eritelmässä vahvistetuin edellytyksin:

”Argens”,

”Coteaux du Verdon”,

”Sainte Baume”.

Euroopan unionin SMM-tunnus on merkittävä etiketteihin, kun ilmaisu ”suojattu maantieteellinen merkintä” korvataan perinteisellä ilmaisulla ”Vin de Pays”.

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue, joka määritellään suojattuun maantieteelliseen merkintään ”Var” oikeutettujen ja mahdollisesti pienemmän maantieteellisen yksikön nimellä ”Argens”, ”Coteaux du Verdon” tai ”Sainte Baume” täydennettyjen viinien viiniyttämistä ja valmistusta koskevan poikkeuksen mukaisesti, muodostuu maantieteellisen alueen naapurialueista eli

idässä Alpes-Maritimesin departementtiin rajoittuva Grassen hallintoalue;

lännessä Bouches-du-Rhônen departementtiin rajoittuvat Aix-en-Provencen ja Marseillen hallintoalueet;

lännessä ja luoteessa Vauclusen departementtiin rajoittuva Aptin hallintoalue;

pohjoisessa Alpes-de-Haute-Provencen departementtiin rajoittuvat Forcalquier’n, Dignen, Castellanen hallintoalueet.

Linkki eritelmään

https://info.agriculture.gouv.fr/gedei/site/bo-agri/document_administratif-055c5a5e-f7b9-40dc-ab3a-c1ccb2400c4c

(1) EYVL L 9, 11.1.2019, s. 2.